La Guàrdia Civil condecora al cap de la Policia Local de Llíria
17 de desembre de 2020

El coronel cap de la Comandància de València de la Guàrdia Civil, Amador Escalada, ha entregat hui, a Ca la Vila, la Cruz de la Orden al Mérito de la Guardia Civil con Distintivo Blanco a l'intendent-cap de la Policia Local de Llíria, José Francés.

Amb esta condecoració, l'institut armat ha volgut reconéixer la labor, entrega i professionalitat policial en el compliment de les seues funcions, a més de la magnífica coordinació del cos que dirigix amb la Guàrdia Civil, que ha permés desenvolupar operacions i serveis amb gran èxit en benefici de la ciutadania.

L'alcalde Manolo Civera, que també ha estat present en l'acte, ha felicitat el cap de la Policia Local per esta distinció que “també volem fer extensiva tota la plantilla d'agents sota les seues ordres”.

“Per a l'Ajuntament de Llíria representa un honor i un orgull que José Francés haja rebut esta merescuda condecoració perquè és una persona amb una gran categoria humana i trajectòria professional, tot un exemple de servidor públic”.